मौसम विभाग ने पूरे प्रदेश में भारी बारिश की संभावना जताई है। राष्ट्रीय मौसम पूर्वानुमान केन्द्र, भारत मौसम विज्ञान विभाग व पृथ्वी विज्ञान मंत्रालय ने भी अलर्ट जारी किया है। जिसमें उप्र समेत देश के अन्य कई राज्यों में भारी बारिश की चेतावनी दी गई है। मौसम विभाग द्वारा भारी बारिश की चेतावनी के कारण उत्तर प्रदेश राहत आयुक्त संजय कुमार ने प्रदेश के सभी जिलाधिकारियों को अलर्ट जारी किया है।